Egbrekers, pasop: Ontrouheid kan jou meer as net jou huwelik kos! - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Egbrekers, pasop: Ontrouheid kan jou meer as net jou huwelik kos!
Egbrekers, pasop: Ontrouheid kan jou meer as net jou huwelik kos!
Die konstitusionele hof het vedrlede jaar beslis dat die slagoffers van huweliksontrou nie meer derde partye op grond van skade as vevolg van owerspel kan dagvaar nie. Die konstitusionele hof het beslis dat:
“…vir die doel van ’n delikseis onregmatigheid ontbreek by die handeling van owerspel deur ’n derde party … dit is nie redelik om deliktuele aanspreeklikheid daaraan te koppel nie. Dit is wat openbare beleid voorskryf. Hedendaags lyk dit net verkeerd om huweliksontrou in geld te assesseer.”
In ’n onlangse 2016-uitspraak in die KwaZulu-Natalse hooggeregshof het regter Mohini Moodley beslis dat die optrede van ’n egbreker steeds ’n relevante faktor is wat by sekere egskeidingsake en remedies in ag geneem moet word.
Die 2016-beslissing het gehandel oor die egskeiding van ’n mediese spesialis en sy vrou. Die paartjie is in 1972 gestroud, buite gemeenskap van goedere en sonder die toepassing van die aanwasstelsel. Artikel 7 van die Wet op Egskeidings (Wet 70 van 1979) bepaal dat partye wat getroud is voor 1984 (voor die inwerkingtreding van die Wet op Huweliksgoedere) om ’n herverdeling van bates mag aansoek doen. Uit hoofde van haar egskeiding wou die eggenote ’n bevel hê dat die helfte van haar man se boedel aan haar toegeken word tesame met maandelikse onderhoud. As deel van die regverdiging van haar eis het die eggenote haar man se verhoudings genoem en verklaar dat sy tot sy finansiële omstandighede bygedra het.
Die hooggeregshof het die man se egbreuk beskou as ’n pertinente kwessie by die berekening van watter verdeling van bates (indien enige) regverdig en billik sou wees. In die omstandighede is die man gelas om sy eggenote R22 000 onderhoud per maand te betaal, om die oorblywende deel van die verband op die eggenote se nuwe huis te betaal, die kar in haar naam oor te dra en ’n bykomende enkelbedrag van R500 000 aan haar te betaal.